The Mars Volta

The Mars Volta – amerikiečių progresyviojo roko grupė iš El Paso, susikūrusi 2001 m. Vieninteliai du pastovūs grupės nariai yra Omar Rodríguez-López (gitara) ir Cedric Bixler-Zavala (vokalas). Šiuo metu grupę taip pat sudaro Eva Gardner (bosinė gitara), Omar brolis Marcel Rodríguez-López (klavišiniai, sintezatoriai, perkusija), Linda-Philomène Tsoungui (būgnai) ir Leo Genovese (klavišiniai, saksofonas).

Grupė susiformavo iširus ankstesnei Rodríguez-López ir Bixler-Zavala grupei „At the Drive-In“. Norėdami labiau eksperimentuoti savo garsu bei jį išplėsti, muzikantai prie grupės prijungė Eva Gardner, Isaiah „Ikey“ Owens (klavišiniai), Jon Theodore (būgnai) ir Jeremy Ward (garso manipuliacija), taip sukurdami „The Mars Volta“. Pirmasis grupės EP „Tremulant“ buvo išleistas 2002 m. Prieš pat debiutinio albumo „De-Loused in the Comatorium“ įrašymą Gardner paliko grupę ir bosine gitara jame grojo grupės „Red Hot Chili Peppers“ bosistas Flea. Albumas, išleistas 2003 m. birželį, buvo prodiusuotas Rick Rubin ir susilaukė didelio kritikų pripažinimo.

Antrasis grupės studijinis darbas, „Frances the Mute“, buvo išleistas 2005 m. ir buvo prodiusuotas paties Rodríguez-López bei buvo pirmasis, kuriame grojo Juan Alderete (bosinė gitara) bei Marcel Rodríguez-López. Albumas pasiekė ketvirtąją vietą JAV „Billboard 200“ reitinge ir taip tapo sėkmingiausiu grupės įrašu. Trečiasis albumas, „Amputechture“, išleistas 2006 m., buvo paskutinis, kuriame grojo Theodore. 2008 m. buvo išleistas ketvirtasis albumas „The Bedlam in Goliath“, o 2009 m. – penktasis, „Octahedron“.

2012 m. buvo išleistas šeštasis grupės darbas „Noctourniquet“, po kurio trumpam atsikūrė grupė „At the Drive-In“, o „The Mars Volta“ nusprendė padaryti kūrybinę pertrauką. Rodríguez-López sukūrė naują grupę „Bosnian Rainbows“, o vėliau paskelbė apie „The Mars Volta“ išsiskyrimą. 2014 m. Rodríguez-López ir Bixler-Zavala sukūrė naują grupę „Antemasque“, taip pat toliau koncertavo ir įrašinėjo su dar kartą atsikūrusia grupe „At the Drive-In“.

2019 m. „The Mars Volta“ slapta atsikūrė ir įrašė naują to paties pavadinimo albumą.

 Grupės nariai 
Dabartiniai nariai
 Omar Rodríguez-López – gitara, grupės muzikinė kryptis, pritariamieji vokalai, sintezatoriai (2001–2012, 2019–dabar)
 Cedric Bixler-Zavala – vokalas (2001–2012, 2019–dabar)
 Eva Gardner – bosinė gitara (2001–2002, 2019–dabar)
 Marcel Rodríguez-López – perkusija (2003–2010, 2019–dabar), sintezatoriai, klavišiniai (2005–2012, 2019–dabar)
 Linda-Philomène Tsoungui – būgnai (2022–dabar)
 Leo Genovese – klavišiniai, sintezatoriai, saksofonas (2022–dabar)

Buvę nariai
 Isaiah „Ikey“ Owens – klavišiniai (2001–2010; mirė 2014)
 Jeremy Ward – garso manipuliacija (2001–2003; mirė 2003)
 Blake Fleming – būgnai (2001, 2006)
 Jon Theodore – būgnai (2001–2006)
 Ralph Jasso – bosinė gitara (2002)
 Linda Good – klavišiniai (2002)
 Flea – bosinė gitara (2002), trimitas (2004)
 John Frusciante – gitara (2002–2009 studijoje, 2003–2006 kai kurie koncertiniai pasirodymai)
 Jason Lader – bosinė gitara (2003)
 Juan Alderete – bosinė gitara (2003–2012)
 Paul Hinojos – garso manipuliacija (2003, 2005–2008), gitara (2006–2008)
 Adrián Terrazas-González – pučiamieji instrumentai, perkusija (2004, 2005–2008)
 Deantoni Parks – būgnai (2006, 2010–2012)
 Thomas Pridgen – būgnai (2006–2009)
 Dave Elitch – būgnai (2009–2010)
 Lars Stalfors – klavišiniai, garso manipuliacija (2011)
 Willy Rodriguez Quiñones – būgnai (2021)

 Diskografija 
 De-Loused in the Comatorium (2003)
 Frances the Mute (2005)
 Amputechture (2006)
 The Bedlam in Goliath (2008)
 Octahedron (2009)
 Noctourniquet (2012)
 The Mars Volta (2022)
 Qué Dios Te Maldiga Mí Corazón (2023)
 Lucro Sucio; Los Ojos del Vacío (2025)

 Šaltiniai 

 Nuorodos 

 Oficialus „The Mars Volta“ puslapis
 Oficialus Omar Rodríguez-López puslapis


Kategorija:JAV roko atlikėjai